Нифас — Қазақстан Энциклопедиясы
"Нифас — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Нифас — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Нифас — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 184
TEXT: Қазақстан Энциклопедиясы Нифас - әйел адам босанғаннан кейін пайда болатын қан. Мұның белгілі бір мерзімі жоқ. Ханафилер бойынша, Нифастың ең ұзақ уақыты - қырық күн. Умми Сәлама былай дейді: «Нифасты әйел Аллаһ Елшісі заманында қырық күн, қырық түн күтетін». Нифас мерзімінде Нифас қайы кейбір күндері тыйылып, сосын қайта жалғасса тыйылған бұл күндер де Нифас күндері болып саналады. Хайыз бен Нифас қандары тоқтаған кезде, ғұсыл алу қажет. Аллаһ Тағала былай дейді: « олар сенен етеккір жайында сұрайды. Оларға: Ол жиіркенішті нәрсе, етеккір кезінде әйелдеріңнен алыс тұрындар. Оларға тазарғанға дейін жақындаспаңдар. Қашан олар толық тазарса, оларға Аллаһтың өздеріне бұйырған жерінен жақындасыңдар де». Әйелдер мұндай кездерде намаз оқи алмайды. Ораза да ұстай алмайды. Бірақ оразаның қазасын кейін өтейді. Қажылық кезінде Қағбаны тауап ете алмайды. Құран оқи алмайды. Пайғамбарымыз: «Хайыз, жүніп болған әйел Құран оқи алмайды», - дейді. Ханафилер бойынша, мұндай кезде әйелдер Құранды жатқа дұға ниетінде оқуына болады. Сол секілді мешітке де кірулеріне болмайды. Бір хадисте былай айтылған: «Ешқандай хайыз әйел, жүніп кісі мешітке кіре алмас». Жыныстық қатынас та жасай алмайды. Аятта былай айтылады: « олар сенен етеккір жайында сұрайды. Оларға тазарғанға дейін жақындаспаңдар де». Энциклопедиялық анықтамалық
